પેડમેન ચેલેન્જ દ્વારા તે બતાવાનો પ્રયત્ન કરવામાં આવી રહ્યો છે કે પીરિયડસ પર વાત કરવી તે કોઈ શરમની વાત નથી તે નેચરલ છે. અમિર ખાનથી લઈને આલિયા ભટ્ટ અને દિપીકા પાદુકોણ પહેલા જ પેડની સાથે પોતાની તસ્વીરો શેર કરી લીધી છે. હવે બોલિવુડ અભિનેત્રી માધુકી દિક્ષિત પણ આ ઝુંબેશનો હિસ્સો બની ગઈ છે. માધુરીએ આ ચેલેન્જ માટે અનિલ કપૂરનો આભાર વ્યક્ત કર્યો છે. સાથે તેમણે કરણ જોહર, અજય દેવગન અને કરિશ્મા કપૂરને ટેગ કરીને નેપકિનની સાથે સેલ્ફી પોસ્ટ કરવાનું ચેલેન્જ આપ્યું છે. માધુરી સિવાય અભિનેત્રી હુમા કુરૈશી પણ આ પેડમેન ચેલેન્જમાં સામેલ થઈ છે. હુમા છેલ્લે અક્ષય કુમારની સાથે ‘જોલી એલએલબી-૨’ માં જોવા મળી હતી.